Diari Oficial de la Generalitat Valenciana


Sumari del DOGV 6913, del 29-11-2012 (2012/11623)

RESOLUCIÓ de 23 de novembre de 2012, de la Conselleria d'Hisenda i Administració Pública, per la qual s'autoritza generar crèdit en el capítol 2 del programa 323.10, Promoció de les Famílies i les Dones, per ingressos finalistes no previstos per import de 399.397,11 euros. Expedient número 16.020/12-087.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6913

Data del DOGV
:   29-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11685


Data del document
:   23-11-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 23 de novembre de 2012, de la Conselleria d'Hisenda i Administració Pública, per la qual s'autoritza generar crèdit en el capítol 2 del programa 323.10, Promoció de les Famílies i les Dones, per ingressos finalistes no previstos per import de 399.397,11 euros. Expedient número 16.020/12-087. [2012/11138]  
  
  
  
  
\* \* \* \* \* \* \* \* \* \* \*   
  
Per Acord del Consell de Ministres del passat 22 de juny es van formalitzar, per a l'exercici 2012, els criteris de distribució, així com la distribució resultant entre les comunitats autònomes i les ciutats amb estatut d'autonomia, del crèdit de 5.000.000 euros per al desplegament de programes i la prestació servicis que garantisquen el dret a l'assistència social integral a víctimes de violència de gènere. L'import assignat a la Comunitat Valenciana ascendix a un total de 483.267,00 euros, dels quals 310.155 euros són per a finançar programes d'assistència integral a dones víctimes d'esta violència i els restants 173.112 euros per a atenció especialitzada a menors exposats a esta.  
La Conselleria de Benestar Social proposa generar crèdits a càrrec dels esmentats ingressos en el capítol 2 del programa 323.10, a què s'imputen les actuacions i servicis que origina els fons; no obstant això, considerant que de la quantitat assignada en el passat exercici van quedar pendents de justificar 83.869,89 euros, es detrau este import de l'assignació 2012, generant només 399.397,11 euros, al mateix temps que s'afecten fons propis per esta diferència per a garantir l'execució del total assignat per a este exercici.  
En conseqüència, i en virtut del que disposen els articles 17 i 19 de la Llei 10/2011 de Pressupostos de la Generalitat per a 2012, esta Conselleria d'Hisenda i Administració Pública adopta la següent resolució:  
  
  
Primer  
S'autoritza l'augment del pressupost d'ingressos en l'aplicació 401.08, «Transferències corrents finalistes de l'administració de l'Estat. Àrea de treball i servicis socials», per import de 399.397,11 euros.  
  
  
Segon  
S'autoritza l'augment de crèdit en l'aplicació 70.52.35.879.40.8 per import de 399.397,11 euros.  
  
Tercer  
Conseqüència de l'import generat i per a garantir la justificació dels fons assignats per al desplegament de programes i la prestació de servicis per a l'assistència social integral a víctimes de violència de gènere, es modifica en la FP3 del programa 323.10 les dades relatives a l'aplicació d'ingrés 401.08, i al gasto afecte a estos, quedant establits en els termes següents:  
  
  
València, 23 de novembre de 2012.- El conseller d'Hisenda i Administració Pública: Jose Manuel Vela Bargues.